Dilwale Dulhania Le Jayenge

Dilwale Dulhania Le Jayenge (basa bali : Keneh Ane Wanen Lakar Ngaba Pengantene) inggih punika pilem India sané kasutradarain olih Aditya Chopra, kabuat olih Yash Copra miwah kasurat olih Javed Siddiqui sareng Aditya Chopra. Pilem puniki medal ring 20 Oktober 1995 kapraginain olih Shah Rukh Khan miwah Kajol. Genah pilem kaambil ring India, London miwah Swiss wit Séptémber 1994 – Agustus 1995. Pilem puniki silih tunggil pilem sané paling lais ring warsa 1995 tur polih 10 Penghargaan Filmfare. Pilem Puniki nyaritaang indik tresna sané kahalang restu rerama.

Pemeran Pilem

Sinopsis Pilem
Carita kakawitin olih Simran (Kajol) sané marencana maplesiran ka Éropa wus tamat sekolah. Pateh taleh Raj Malhotra (Shah Rukh Khan) sané pacang kacunduk ring tongos ane patuh. Sedek dina anu Raj kacunduk tekén Bapane Simran, Chaudhry, ring toko gelahne. Dugas ento Ia lakar meli bir kewala katulak olih Caudhry. Tusing kuangan daya, Raj lantas mapi - mapi meli aspirin lantas melaibang bir tur ngejang pis belin birne di duur meja. Nepukin tingkah polahe ento, Caudhry gedég tur sing demen ajak Raj.

Buin manine Chaudhry maan surat uli timpalne, Ajit. Surate ento misi pangidihne Ajit apang ngantenang Simran ngajak panakne Kuljeet (Parmet Sethi), Chaudry langsung nyanggupin. Ningeh kabar lakar kajodoang ajak anak muani ane tusing taen kenale, Simran ngidih tekén bapanne apang baange maplesir ke Éropa satonden ia ngante, Diastun tusing lega keneh bapanne, Simran kabaang maplesir ke Éropa. Ring dina Simran maplesiran, Simran kakalain olih kereta miwah timpal - timpalne. Kéto masih Raj. sané ngranayang maka kallih ngelanturang maplesir mapisah sareng rombongan. Nika ngranayang Simran miwah Raj sesai matemu kanti saling tresna karasayang sang kalih truna truni punika. Teked di umahne, Simran macarita tekén ibune indik anak truna ane kaajak maplesiran di Éropa. Simran tusing nawang, Chaudhry bareng ningehang caritane punika, Chaudhry gedé tur ngorahang lakar ngajak pindah kaluargane ke India buin manine. Di tongos malenan, Raj ngoraang ajak Bapane, Ia demen ajak anak bajang kewalan anak bajang punika pacang nganten. Raj taler nuturang yéning Simran masi ngelah keneh ane patuh. Bapanne Raj lantas ngorain Raj apang makatang anak luh ento.

Ring India, Chaudry matemu malih sareng timpalne, Ajit (Satish Shah). Simran miwah adikne ane luh, Chutki (Pooja Ruparel) tusing demen ajak tunangane Simran, krana bikasne ane sombong. Simran kangen ajak Raj,kewala ibune ngorain apang Simrang ngengsapang Raj. Ibune nawang yen bapane tusing lakar taen nerima Raj dadi mantu. Kacaritaang masi Chutki nawang ane madan Raj, tur ngorain apang Raj ajak Simran kawin lari. Chaudry inget dugas Raj mlaibang bir di tokone, kewala Chaudry suba ngengsapang rasa pedihne.

Pustaka

Pranala jaba 
 Situs Resmi Dilwale Dulhania Le Jayenge
 
 Dilwale Dulhania Le Jayenge  di Basis data Film dan TV British Film Institute
 
 
 Dilwale Dulhania Le Jayenge di Bollywood Hungama

Kategori:Pilem mabasa Hindi
Kategori:Pilem India warsa 1995
Kategori:Pilem mabasa Hindi warsa 1990-an
Kategori:Pilem drama romantis warsa 1990-an
Kategori:Pilem musikal romantis warsa 1990-an
Kategori:Pilem debut penyutradaraan
Kategori:Pilem indik nganten ring India
Kategori:Pilem karya Jatin–Lalit
Kategori:Pilem sané malatar ring India
Kategori:Pilem sané malatar ring London
Kategori:Pilem sané karekam ring London
Kategori:Pilem asing sané karekam ring Swiss
Kategori:Pilem romantis India
Kategori:Pilem musikal romantis India
Kategori:Kisah cinta
Kategori:Pilem oleh Yash Raj Films
Kategori:Pilem Hindi sané kakarya ulang ring basa liyanan